Ordonanța Tribunalului din 25 martie 2022 – Alcogroup și Alcodis/Comisia
(Cauza T-691/21)1
(„Acțiune în anulare – Concurență – Procedură de tranzacție – Scrisoare a Comisiei prin care o întreprindere este invitată să își manifeste interesul cu privire la reluarea unei proceduri de tranzacție – Act care nu este supus căilor de atac – Act pregătitor – Act intermediar – Inadmisibilitate”)
Limba de procedură: franceza
Părțile
Reclamante: Alcogroup (Bruxelles, Belgia), Alcodis (Bruxelles) (reprezentanți: P. de Bandt, C. Binet și M. Nuytten, avocats)
Pârâtă: Comisia Europeană (reprezentanți: P. Berghe, T. Baumé și F. Jimeno Fernández, agenți)
Obiectul
Prin acțiunea întemeiată pe articolul 263 TFUE, depusă la grefa Tribunalului la 27 octombrie 2021, reclamantele solicită anularea scrisorii Comisiei Europene din 17 septembrie 2021, prin care aceasta din urmă i-a invitat să îi comunice, în termen de două săptămâni, eventualul lor interes cu privire la reluarea unei proceduri de tranzacție, în sensul articolului 10a din Regulamentul (CE) nr. 773/2004 al Comisiei din 7 aprilie 2004 privind desfășurarea procedurilor puse în aplicare de Comisie în temeiul articolelor [101 și 102 TFUE] (JO 2004, L 123, p. 18, Ediție specială, 08/ vol. 1, p. 242), cu modificările ulterioare, cu privire la o posibilă încălcare a articolului 101 TFUE pe care acestea ar fi săvârșit-o împreună cu alte întreprinderi.
Dispozitivul
Respinge acțiunea ca inadmisibilă.
Obligă Alcogroup și Alcodis la plata cheltuielilor de judecată.
____________
1     JO C 513, 20.12.2021.